Groot dele van Potch Vrydag sonder krag | Netwerk24
Groot dele van Potch Vrydag sonder krag
Deur Susan Cilliers 02 April 2020 13:18
’n Groot deel van Potchefstroom sal Vrydag van 08:00 tot 12:00 sonder krag wees.
Dis egter nie weens beurtkrag nie, maar omdat ’n Eskom-transformator aan die kragnetwerk gekoppel moet word, het Willie Maphosa, woordvoerder van die J.B. Marks-munisipaliteit wat die gebied bedien, gesê.
“Sowat 80% van die stad, insluitend Promosa en Mohadin, sal hierdeur geraak word.”
Promosa en Mohadin is onderskeidelik die tradisioneel bruin en Indiër-woonbuurte digby die stad.
“Ons is jammer oor die ongerief, maar dit is nodig om noodsaaklike instandhoudingswerk te doen,” het hy gesê.
Die J.B. Marks-munisipaliteit stuur gedurende die tyd van inperking die jongste rekeninge en state per SMS aan belastingbetalende inwoners in Ventersdorp en Potchefstroom.
“Dit is gestuur aan alle belastingbetalers wie se selfoonnommers in ons databank is. Inwoners word versoek om hul rekeninge teen 10 April deur middel van elektroniese betalings te betaal.”
Meer oor: Potchefstroom | Kragonderbreking | Elektrisiteit
Speaker verpas AfriForum-hofsaak “weens Covid-19”
Chaos in Potch glo weens korrupsie met toeken van erwe